

**BASHKIA TIRANË**

**KËSHILLI BASHKIAK**

Nr\_\_\_\_\_\_\_\_\_ Prot Tiranë,\_\_\_\_.\_\_\_\_.2025

**V E N D I M**

Nr.27, datë 3.04.2025

**“PËR**

**DHËNIEN E PËLQIMIT PËR** **AUTORIZIMIN E KORPORATES SË INVESTIMEVE SHQIPTARE PËR VIJIMIN E PROCEDURAVE ME QËLLIM REALIZIMIN E PROJEKTIT TË INVESTIMIT “RIJETËZIMI I PALLATIT TË LOJRAVE ME DORË “ASLLAN RUSI”, TIRANË”**

Në mbështetje të nenit 8, pika 2, nenit 9, pika 1, nënpika 1.1, shkronja “b” dhe nënpika 1.2, shkronja “a”, nenit 23, pika 14, nenit 25, pika 4, nenit 54, shkronja “e/1”, nenit 55, të ligjit nr. 139/2015 “Për vetëqeverisjen vendore”, të ndryshuar, ligjit nr. 9901, datë 14.04.2008 “Për tregtarët dhe shoqëritë tregtare”, të ndryshuar, ligjit nr. 71/2019 “Për Korporatën e Investimeve Shqiptare”, vendimit nr. 137, datë 06.03.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar,vendimit nr. 86, datë 03.02.2016, të Këshillit të Ministrave “Për transferimin e së drejtës së pronësisë së shoqërisë “Qendra Sportive” sh.a, Tiranë, me kapital 100 për qind shtetëror, nga Ministria e Zhvillimit Ekonomik, Turizmit, Tregtisë dhe Sipërmarrjes, te Bashkia Tiranë”, vendimit nr. 4, datë 26.03.2025, të Këshillit Mbikqyrës të shoqërisë “Qendra Sportive” sh.a, vendimit nr. 5, datë 27.03.2025, të Asamblesë së Përgjithshme të shoqërisë “Qendra Sportive” sh.a, si dhe në vijim të memos nr. 5338/7 prot., datë 28.03.2025, të Drejtorisë së Përgjithshme të Promovimit të Qytetit, Këshilli Bashkiak,

**V E N D O S I :**

**1.** Dhënien e pëlqimit për autorizimin e shoqërisë aksionare Korporata e Investimeve Shqiptare për zhvillimin e pasurisë nr. 3/257, vol. 35, faqe 60, zonë kadastrale 8210, indeks harte TR-N-9, e llojit truall+ndërtesë, me sipërfaqe 14,094.58 m² nga të cilat ndërtesë 5,040 m² në pronësi të “Qëndrës Sportive” sh.a, me qëllim realizimin e projektit të investimit “Rijetëzimi i Pallatit të Lojrave me Dorë “Asllan Rusi”, Tiranë”.

**2.** Bashkia Tiranë, pas miratimit të vendimit përkatës të Këshillit të Ministrave, për përcaktimin e kushteve dhe kritereve për zhvillimin e pronës të përcaktuar në pikën 1, të këtij vendimi, të ndjekë procedurat e nevojshme për nënshkrimin e marrëveshjes së bashkëpunimit, për përcaktimin e standartit, metodologjisë, termave dhe kushteve të bashkëpunimit mes palëve. Para nënshkrimit marrëveshja shqyrtohet dhe miratohet nga Këshilli Bashkiak.

**3.** Prona me nr. 3/257, vol. 35, faqe 60, zonë kadastrale 8210, indeks harte TR-N-9, e llojit truall+ndërtesë, me sipërfaqje 14,094.58 m² nga të cilat ndërtesë 5,040 m², në pronësi të “Qendrës Sportive” sh.a., i ndalohet ndryshimi i destinacionit si objekt sportiv në pronësi të kësaj të fundit.

**4.** Ngarkohet shoqëria “Qendra Sportive” sh.a, Drejtoria e Përgjithshme e Promovimit të Qytetit, Drejtoria e Përgjithshme e Planifikimit dhe Zhvillimit të Territorit, Drejtoria e Përgjithshme e Planifikimit të Investimeve dhe Monitorimit të Punëve Publike, Drejtoria e Përgjithshme Juridike e Aseteve dhe Licencimit dhe kryetari i Bashkisë, për ndjekjen dhe zbatimin e këtij vendimi.

Ky vendim hyn në fuqi sipas përcaktimeve të pikës 6, të nenit 55, të ligjit nr.139/2015 “Për vetëqeverisjen vendore”, të ndryshuar.

**K R Y E T A R**

**ROMINA KUKO**

Zbardhi: D.Xhavara

Miratoi: B.Zeneli

Sekretar i KB